28 



mærket sort; Membranen hvid. Brystet stærkt og lyst 



behaaret. Bagkroppen fortil brunlig, bagtil sortagtig, langs 



Siderne med gule Pletter, sammentrykt og oppustet ved 



Roden. Analvedhæng sorte. L. 39—48 mm; V. 70—80 



mm.*) 



Meget varierende. Det gule ved Vingeroden strækker 

 sig ofte som et gult Baand langs Forranden ud til Nodal- 

 ribben, ja stundom ud til Vingemærket. En Variation, der 

 foruden det gule Baand tillige har en stærkt iøjnefaldende 

 gulbrun Skyggeplet, der fra Vingemærket strækker sig 

 ind paa Vingefladen, er beskreven af Newman som en 

 egen Art, L. praenubila. Almindelig overalt og lige saa 

 hyppig ved Mergel- og Tørvegrave i skovløse Egne som 

 i Nærheden af Vand i Skovegne. Den flyver fra sidst i 

 Maj til hen i August. Variationen træffes nu og da. 



2. L. fulvaMiill. Forvingerne gule ved Roden og 

 med en mørk Stribe. Bagvingerne ligeledes gule ved 

 Roden og med en mørk Stribe samt bag denne med en 

 stor, mørk, gulribbet, trekantet Plet. Det gule ved Vinge- 

 roden kan ofte strække sig langs Forkanten helt ud til 

 Vingemærket. Vingespidserne gerne brunlige, tydeligere 

 hos 9 end hos c?, men ofte er det brunlige indskrænket 

 til en svag Skygge. Vingemærket sort; Membranen hvid. 

 Bagkroppen lysebrun, sammentrykt og med en Række 

 sorte, trekantede Pletter langs Ryggen. Hos ældre Hanner 

 bliver Bagkroppen blaapudret, og hos ældre Hunner gaar 

 den lyse Farve over i en mørkere. Benene sorte, men 

 Laarene brune. Analvedhæng sorte. L. 40—45 mm ; V. 

 70—75 mm. 



Denne Art er sikkert vor smukkeste Libelle. Den 

 kan variere temmelig meget, idet den gule Farve kan være 

 mer eller mindre kraftig samt have større eller mindre 

 Udstrækning. Meget sjælden træffes Eksemplarer, hos 

 hvilke der indeni det gule Baand langs Forkanten af 

 Vingerne gaar en Række af smaa, brune, firkantede Pletter 

 helt ud til Vingemærket. Den har en kort Flyvetid, der 

 kan falde fra Slutningen af Maj til de første Dage i 

 Juli. I Danmark synes den ikke at være almindelig; 



*) Kroplængden (L.) er Afstanden fra Hovedets Forkant til Analved- 

 hængenes Yderspidser. Vingefanget (V.) er Afstanden mellem de ud- 

 strakte Forvingers Spidser. 



